વિટિલિગો એ શરીરની રોગપ્રતિકારક સિસ્ટમમાં થતી ગરબડને કારણે પેદા થતો રોગ છે. એેનો કોઈ ઇલાજ નથી, માત્ર એને શરીરની ત્વચા પર ફેલાવાની પ્રક્રિયાને ધીમી પાડી શકાય છે. આ એ જ રોગ છે જે પૉપસ્ટાર માઇકલ જૅક્સનને પણ થયેલો. આટલું સમજ્યા પછી તેણે કૉન્શ્યસલી નક્કી કર્યું કે તેણે પોતાની આ બીમારીનો જરાય છોછ નથી રાખવાનો. એ માટે સૌથી પહેલાં તો તેણે પોતાના વાઇટ સ્પૉટ્સ છુપાવે એવી સ્ટાઇલિંગ ચેન્જ કરી. એટલું જ નહીં, તેણે ફેસબુક પર બેધડક થઈને પોતાના મૉડલિંગ કરતા ફોટો ફેલાવી દીધા. ત્યાંથી તેની લાઇફે વળાંક લીધો. ચૅન્ટેલ કહે છે, ‘મેં એક વાર નક્કી કર્યું કે હું જે છું, જેવી છું એવું જ સૌંદર્ય આત્મવિશ્વાસ સાથે છતું કરીશ એ પછી મનમાંથી ઘણોબધો સંકોચ ખરી પડ્યો. લોકો શું કહેશે એનો વિચાર અનેક વાર આવ્યો, પણ મેં એની પરવા નહીં કરવાનું સભાનપણે નક્કી કર્યું. હું સુંદર નહીં લાગતી હોઉં તો? લોકો મારા વાઇટ સ્પૉટ્સ જોઈને કેવું રીઍક્ટ કરશે? મને તિરસ્કૃત કરશે તો? આવા તમામ ડરે હું કેટલીયે રાતો સૂતી નથી.’